# MMI

Modellmodenhetsindeks - MMI - beskriver modningsgraden av objektene i en byggverksmodell gjennom bruk av omforente tallkoder. &#x20;

MMI-veilederen stiller krav til prosess og kvalitetssikring i prosjektgjennomføring, men ikke til informasjonsinnhold eller detaljeringsnivå i modellene. Dette avhenger av bruksformål og prosjektbehov, og må konkretiseres i denne BIM-gjennomføringsplanen. &#x20;

<https://mmi-veilederen.no/>

<figure><img src="https://4229861674-files.gitbook.io/~/files/v0/b/gitbook-x-prod.appspot.com/o/spaces%2F-MJXJWi-MF8V2GeaFsM-%2Fuploads%2F1ojdLrGMtz7l9cKKR60i%2Fgfd.jpg?alt=media&#x26;token=45a22b4d-e22c-439c-972d-837ecaaaface" alt=""><figcaption></figcaption></figure>

## MMI i praksis:

#### MMI-nivå 150&#x20;

Tverrfaglig kontroll av konseptuelle løsninger

| Tema             | Kontrollomfang                                                                                                             |
| ---------------- | -------------------------------------------------------------------------------------------------------------------------- |
| Informasjonskrav | Alle objekter er etablert med typenavn, fagkode og systemkode                                                              |
| Detaljeringsnivå | Kontroll av etablerte objekter som bekreftelse på at byggeprosjektet lar seg gjennomføre som fysisk og funksjonelt konsept |
| Løsninger        | Grunnarbeider, vertikale og horisontale føringsveier, tekniske areal, tak og fasader                                       |

#### MMI-nivå 250

Tverrfaglig kontroll av prinsipielle løsninger

| Tema             | Kontrollomfang                                                                                                                                                                                                                                                    |
| ---------------- | ----------------------------------------------------------------------------------------------------------------------------------------------------------------------------------------------------------------------------------------------------------------- |
| Informasjonskrav | Omfang fra forrige TFK, men i tillegg kontroll av kostnadsdrivende egenskaper som f.eks. brannkrav                                                                                                                                                                |
| Detaljeringsnivå | Kontroll av at etablerte objekter gir et komplett bilde av prosjektets endelige form, med både tekniske, funksjonelle og fysiske strukturer og kvaliteter                                                                                                         |
| Løsninger        | Det anbefales å kontrollere løsninger i den rekkefølgen de skal utføres, f.eks. grunnarbeider og råbygg inkl. vertikale og horisontale føringsveier samt plassbehov tekniske areal, tak og fasader, innvendige arbeider, tekniske anlegg og utendørs arbedier etc |

#### MMI-nivå 350

Tverrfaglig kontroll detaljerte løsninger

| Tema             | Kontrollomfang                                                                                                                                                                                     |
| ---------------- | -------------------------------------------------------------------------------------------------------------------------------------------------------------------------------------------------- |
| Informasjonskrav | Omfang fra forrige TFK, men i tillegg kontroll av egenskaper for inndeling i arbeidspakker og ansvarsdeling (innkjøp, utførelse, ferdigstillelse, etc) iht. prosjektnedbrytingsstruktur (PNS) etc. |
| Detaljeringsnivå | Kontroll av modellerte løsninger som grunnlag for innkjøp og utførelse, i samsvar med budsjett                                                                                                     |
| Løsninger        | Det anbefales å kontrollere prosjektet ut fra inndeling i arbeidspakker fortløpende med leveranser, for å begrense omfang og få tydelig fokus på kontrollen.                                       |

#### MMI-nivå 450

Tverrfaglig kontroll av utførte løsninger for å sikre at utførelse er som prosjektert, som grunnlag for videre drift

| Tema             | Kontrollomfang                                                                                                                                             |
| ---------------- | ---------------------------------------------------------------------------------------------------------------------------------------------------------- |
| Informasjonskrav | Eventuelle egenskaper som underlag for drift, som f.eks. TFM-kodestruktur                                                                                  |
| Detaljeringsnivå | Avklare behov for oppdatering av disiplinmodeller som resultat av endringer ved utførelse eller produktvalg fra entreprenør / leverandør                   |
| Løsninger        | Det anbefales å kontrollere modellen fortløpende som arbeider på byggeplass ferdigstilles, og at dette legges inn i overordnet kontrollplan for prosjektet |
